joelniklaus/EU_Wikipedias huggingface dataset:
Luettelo vuonna 1937 kuolleista henkilöistä



Tammikuu 
 26. tammikuuta – Anna Hallonblad, suomalainen järjestöaktiivi (s. 1855)

Helmikuu 
 8. helmikuuta – Hjalmar Oker-Blom, suomalainen agronomi, juristi, maatalousneuvos ja valtiopäivämies (s. 1870)

Maaliskuu 
 8. maaliskuuta – Einar Ahlman, suomalainen vuorineuvos, Kymi Oy:n toimitusjohtaja 1918–1937, varatuomari ja asianajaja (s. 1872)
 18. maaliskuuta – Clémentine-Hélène Dufau, ranskalainen taidemaalari (s. 1869)
 22. maaliskuuta – Frederick MacMonnies, yhdysvaltalainen kuvataiteilija ja olympiamitalisti (s. 1863)

Huhtikuu 
 4. huhtikuuta – Abdelhafid, Marokon sulttaani 1908–1912 (s. 1875 tai 1876)
 12. huhtikuuta – Filoteo Alberini, italialainen elokuvatuottaja, -ohjaaja ja elokuvaaja (s. 1865 tai 1867)
 23. huhtikuuta − Henri Lammens, belgialainen orientalisti, islamin varhaishistorian tutkija ja professori (s. 1862)
 25. huhtikuuta – Artturi Aalto, suomalainen toimittaja, poliitikko ja kansanedustaja (SDP) (s. 1876)
 30. huhtikuuta – Pauli Aaltonen, suomalainen kuvanveistäjä (s. 1890)

Toukokuu 
 28. toukokuuta – Alfred Adler, itävaltalainen psykiatri ja psykoterapeutti (s. 1870)

Kesäkuu 
 22. kesäkuuta – Ludwig Bachmann, saksalainen shakkihistorioitsija (s. 1856)
 27. kesäkuuta – Sandro Akhmeteli (oik. Aleksandre Akhmetelašvili), georgialainen teatteriohjaaja (s. 1886)
 28. kesäkuuta – Max Adler, itävaltalainen sosiologi ja professori (s. 1873)

Heinäkuu 
 17. heinäkuuta – Gabriel Pierné, ranskalainen säveltäjä, kapellimestari ja urkuri (s. 1863)

Elokuu 
 5. elokuuta – Herbert Kastinger, itävaltalainen arkkitehti ja olympiamitalisti (s. 1900)

Syyskuu 
 10. syyskuuta – Karl Severin Ahonius, suomalainen rehtori, opettaja ja venäläisen kirjallisuuden suomentaja (s. 1860)
 13. syyskuuta – Marta A. Renvall, suomalainen järjestöjohtaja, opettaja ja toimittaja (s. 1873)
 21. syyskuuta – Douglas Dexter, brittiläinen miekkailija (s. 1887)

Lokakuu 
 21. lokakuuta – Aleksei Tšapygin, venäläinen neuvostokirjailija (s. 1870)
 29. lokakuuta – Mih’as Tšarot (oik. Mihail Symonavitš Kudzelka), valkovenäläinen kirjailija ja kulttuuri- ja yhteiskuntavaikuttaja (s. 1896)
 30. lokakuuta – Alfred Lucander, suomalainen kenraalimajuri (s. 1862)

Marraskuu 
 6. marraskuuta – Colin Campbell Cooper, yhdysvaltalainen taidemaalari (s. 1856)

Joulukuu 
 12. joulukuuta – Alfred Abel, saksalainen näyttelijä ja elokuvaohjaaja ja -tuottaja (s. 1879)

Katso myös 

 Wikipedia:Henkilön kuolintiedon lisääminen
 Wikiprojekti:Henkilöartikkeleiden syntymä- ja kuolinvuosiluokat
 Wikipedia:Wikidata/Äskettäin kuolleita

1937
Luettelo vuonna 1938 kuolleista henkilöistä



Tammikuu 
 15. tammikuuta – Aleksandr Lvovski,  venäläinen sotilas, Uudenmaan läänin maaherra 1905–1906 (s. 1858)
 18. tammikuuta – Ernesti Aarnio, suomalainen kirkkoherra, lääninrovasti, poliitikko ja kansanedustaja (Kokoomus) (s. 1877)
 27. tammikuuta – Väinö Aalto, suomalais-neuvostoliittolainen lehtimies, kirjailija ja kirjallisuudentutkija (s. 1899)

Helmikuu 
 8. helmikuuta – Oskar Tarhanov, neuvostoliittolainen poliitikko, kirjailija ja tutkija (s. 1901)
 26. helmikuuta – Jukka Ahti, amerikansuomalainen laulaja, sanoittaja ja näyttelijä (s. 1897)

Maaliskuu 
 11. maaliskuuta − Aarne Mynttinen, amerikansuomalainen kommunisti ja Espanjan sisällissodan vapaaehtoinen (s. 1896)
 24. maaliskuuta – Eva Dickson, ruotsalainen vapaaherratar, ralliautoilija ja matkakirjailija (s. 1905)
 30. maaliskuuta – Raisa Vasiljeva, neuvostoliittolainen lasten- ja nuortenkirjailija (s. 1902)

Huhtikuu 
 12. huhtikuuta – Karl-Erik Roslund, suomalainen jalkapalloilija (s. 1916)
 27. huhtikuuta – Heikki Karjalainen, suomalainen poliitikko, kansanedustaja (Kansallinen Edistyspuolue) ja rehtori (s. 1883)
 30. huhtikuuta – Antti Ahtiainen, suomalainen jääkäriluutnantti (s. 1895)

Toukokuu 
 4. toukokuuta – Paavo Aaltonen, suomalainen jääkärivääpeli (s. 1894)
 6. toukokuuta – Victor Cavendish, englantilainen aatelismies, Kanadan kenraalikuvernööri 1916–1921 ja Devonshiren 9. herttua (s. 1868)
 25. toukokuuta – Fjodor Tšesnokov, ersämordvalainen kirjailija (s. 1896)

Heinäkuu 
 1. heinäkuuta – Akseli Leppänen, suomalainen ylikonemestari ja insinööri (s. 1879)
 14. heinäkuuta – Abel Adams (alk. Aapeli Korhonen), suomalainen elokuvatuottaja ja Adams Filmi Oy:n perustaja (s. 1879)
 18. heinäkuuta – Erland Aarnio, suomalainen toimittaja, suomentaja ja sosialistipoliitikko (s. 1881)

Elokuu 
 3. elokuuta – Roope Hormi, suomalainen insinööri ja toimitusjohtaja (s. 1882)
 23. elokuuta – Frank Hawks, yhdysvaltalainen sotilaslentäjä (s. 1897)
 30. elokuuta – Evelyn Marsden, australialainen RMS Titanicilla työskennellyt stuertti ja hoitaja (s. 1883)

Syyskuu 
 13. syyskuuta – Samuel Alexander, australialais-brittiläinen filosofi ja professori (s. 1859)
 21. syyskuuta – Ivana Brlić-Mažuranić, kroatialainen lastenkirjailija (s. 1874)

Lokakuu 
 17. lokakuuta – Olga Manner, suomalainen toimittaja, suomentaja, feministi ja poliitikko (SDP, SKP, NKP) (s. 1883)
 31. lokakuuta – Sakari Ainali, suomalainen poliitikko, kansanedustaja (Kokoomus) ja lestadiolainen maallikkosaarnaaja (s. 1874)

Marraskuu 
 14. marraskuuta – Konstantin Aladin, suomenvenäläinen kauppias, teollisuudenharjoittaja, laivanvarustaja ja kauppaneuvos (s. 1868)
 21. marraskuuta – Sven Elof Kristiansson, suomalainen toimittaja ja uskontokriitikko (s. 1880)

Joulukuu 
 30. joulukuuta – Ernst Tilgmann, suomalainen kirjapainon johtaja ja Suomen Pankin setelipainon johtaja 1909–1922 (s. 1864)

Tuntematon päivämäärä 
 Maiju Rängman, suomalainen näyttelijä (s. 1870)

Katso myös 

 Wikipedia:Henkilön kuolintiedon lisääminen
 Wikiprojekti:Henkilöartikkeleiden syntymä- ja kuolinvuosiluokat
 Wikipedia:Wikidata/Äskettäin kuolleita

1938
Tähti Optikko

Tähti Optikko oli suomalainen, Keskon omistama optikkoliikeketju, joka toimi vuosina 1998–2008. Keskon omistuksessa vuosina 1996–2009 ollut Kaukomarkkinat-yritys perusti Tähti Optikko -ketjun syksyllä 1998. Ketju kasvoi hyvin nopeasti Suomen suurimpien optikkoliikkeiden joukkoon: perustamisvuotensa 1998 lopussa ketjuun kuului jo runsaat sata liikettä, joista noin 70 oli
yhteistyökumppanien ja 30 Kaukomarkkinoiden omistuksessa.

Tähti Optikko myi yksinoikeudella Suomessa muun muassa Mario Conti- ja Jean-Paul Gaultier -merkin silmälaseja. Muiden Keskon liikkeiden tapaan Tähti Optikko kuului K-Plussa-kanta-asiakasjärjestelmään.

Englantilainen Specsavers-ketju osti Tähti Optikko Groupin keväällä 2008. Tuolloin ketjuun kuului 129 liikettä, joista 98 oli yrittäjävetoisia ja 31 Tähti Optikko Groupin omistamia. Tähti Optikko Groupin omistamat liikkeet siirtyivät tuolloin Specsaversille. Suurin osa ketjun yrittäjävetoisten liikkeiden omistajista kieltäytyi siirtymästä Specsavers-ketjuun, ja he jatkoivat pääosin toimintaansa uudessa Fenno Optiikka -ketjussa.

Lähteet

Aiheesta muualla
Tähti Optikon kotisivut vuodelta 2004

Optikkoliikkeet
Suomalaiset yritykset
K-ryhmä
The Latin Kings (rap-yhtye)

The Latin Kings eli T.L.K. oli ruotsalainen hiphop-yhtye, aktiivinen noin 1991-2005. Ryhmän alkuperäisiä jäseniä olivat Dogge Doggelito (Douglas León),  Rodde (Rodrigo Pencheff) sekä veljekset Chepe (Hugo Salazar Campos) ja Salla (Cristian Salazar Campos), joilla kaikilla on latinalaisamerikkalainen tausta.

Ryhmä osallistui rapin Ruotsin mestaruuskisoihin 1991, ja sijoittui kolmanneksi (Rodden perustaman) Infinite Massin vietyä mestaruuden. Kilpailun jälkeen he aloittivat yhteistyön Gordon Cyrusin kanssa.

Tausta 
Latin Kings esiintyi vuonna 1994 televisio-ohjelmassa, jossa ryhmää esiteltiin ristiriidassa Ultima Thule-yhtyeeseen. Ohjelma halusi täten nöyttöö ruotsalaisen musiikin vastakkaiset voimat. Ohjelman seurauksena oli, että sekä Ultima Thulen että Latin Kingsin musiikille tuli suurta kysyntää.

Ryhmän ensimmäinen albumi, Välkommen till förorten (Tervetuloa lähiöön) ja sinkku Snubben (Hemmo) ilmestyi vuonna 1994. Välkommen till förorten oli Gordon Cyrusin tuottama, kun taas muut albumit olivat Sallan ja Chepen tuottamia.

Vuonna 1995 yhtye julkaisi Los Reyes Latinos-nimellä Bienvenido a mi barrio-nimisen espanjankielisen version Välkommen till förorten-albumista. Version tarkoitus oli tavoitella Etelä-Amerikan kuuntelijoita. Rodde palasi lähinnä siksi, ettei Dogge ollut kovin hyvä espanjan puhuja.

Päästyään vapaaksi epäedullisesta Warnerin levysopimuksesta 1990-luvun puolivälissä ryhmä perusti Redline Records-levy-yhtiön.

Ryhmä oli kiertueella monta kertaa 2003-2004, muun muassa "Cashen Dom Tas Tour"-kiertueella. Vuonna 2005 ilmestynyt sinkkukokoelma Familia Royal on ryhmän viimeinen albumi.

Latin Kingsin tekstit on julkaistu kirjassa The Latin Kings Texter, joka ilmestyi 2004. Tämän lisäksi ryhmästä on kirjoitettu kirja, The Latin Kings portfolio: den sanna berättelsen om Chepe, Dogge och Salla, joka ilmestyi sitä seuraavana vuonna.

Dogge Doggelito ilmoitti ryhmän hajonneen haastattelussa Djungeltrumman-sivuston kanssa 2007. Samana vuonna hän kertoi haastattelussa TV4-kanavalla, että ryhmä oli ollut jo monta vuotta hajonnut.

Diskografia 

 1994 – Välkommen till förorten (Tervetuloa lähiöön)
 1995 – Bienvenido a mi barrio (Tervetuloa lähiöön)
 1997 – I skuggan av betongen (Petonin varjossa)
 2000 – Mitt kvarter (Korttelini)
 2003 – Omertà
 2005 – Familia Royal

Palkinnot 

 2014 – Valittu Swedish Music Hall of Fame-listalle
 1994 – Grammis

Lähdeviitteet 

Ruotsalaiset hip hop -artistit
Kirjallisuusvuosi 1778

Kirjallisuusvuosi 1778 käsittelee vuoden 1778 tärkeitä kirjallisuuden tapahtumia, uutisia ja julkistuksia.

Tapahtumia 
 Suomalainen pappi Sigfridus Aronus Forsius kirjoitti 1500-luvun lopulla suomalaisten muinaisista jumalista latinankielisen runon, joka kuitenkin katosi. Vuonna 1778 eräässä sanomalehdessä julkistettiin latinalainen runo, jonka uskotaan olevan aiemmin kadonnut Forsiuksen runo. 
 Teoksessa Grammar of the Bengali Language käytettiin bengalilaista kirjaimistoa ensimmäisen kerran painotuotteessa.
 Teatro alla Scala otettiin käyttöön Milanossa.

Julkaisuja 
 Anna Laetitia Barbauld – Lessons for Children (ensimmäinen osa)
 Fanny Burnley – Evelina (julkaistu anonyyminä)
 André Ernest Modeste Grétry – Le jugement de Midas (ooppera)
 Pierre-Louis Ginguené – Satire des Satires
 Johann Gottfried von Herder – Volkslieder nebst untermischten anderen Stücken
 Ignacy Krasicki – Monachomachia ('Munkkien sota')
 Isaac Lithovius – Ulosweto kysymyxistä, jotka ennen tätä doct. Mart. Lutheruxen Catechismuxen, ja doct. Gezeliuxen Kysymys kirjan lawiammaxi selityxexi owat ulosannetut
 Georg Mathesius – Tankar, yttrade då regements-skrifwaren herr Jacob Brunell ... nedlades i des graf, som skedde Wasa d. 10 februarii 1778
 Hermann Samuel Reimarus – Von Dem Zwecke Jesu und Seiner Jünger.

Palkintoja

Lähteet 

1778
1778
Rautavaaran seurakunta

Rautavaaran seurakunta on luterilainen seurakunta Pohjois-Savossa, Rautavaaran kunnassa. Seurakunnan pääkirkko on Rautavaaran kirkko ja Kirkkoherrana toimii Juha Luukkonen.

Historia 
Rautavaaran itsenäisen seurakunnan edeltäjä oli vuonna 1816 perustettu Nurmeksen alainen rukoushuonekunta. Rautavaara muuttui kappeliseurakunnaksi 1849 ja erotettiin omaksi seurakunnakseen vuonna 1894. Lopullinen ero toteutui vasta 1906. Vuonna 1907 seurakuntaan liitettiin merkittävä alue Nilsiän pitäjästä; osia Keyrityn, Suojärven ja Siikajärven kylistä.

Lähteet 

Rautavaara
Kuopion hiippakunnan seurakunnat
Ellinor

Ellinor on arabialaisperäinen naisen etunimi, joka on levinnyt Eurooppaan todennäköisesti maurien välityksellä 1000–1100-luvulla. Nimen merkitys on ’Jumala on valoni’. Ellinoriin pohjautuvia nimiä ovat muun muassa Eleonora ja Noora.

Digi- ja väestötietoviraston mukaan Ellinor on vuoteen 2020 mennessä ollut Suomessa virallisena etunimenä noin 580 naisella.

Nimipäivät
Suomenruotsalaisessa kalenterissa Ellinorin nimipäivä on 11. heinäkuuta. Nimi lisättiin almanakkaan vuonna 1995. 

Ellinorilla on nimipäivä myös Norjassa (14. huhtikuuta) ja Virossa (8. heinäkuuta).

Tunnettuja Ellinoreja
 Ellinor Ivalo (1875–1957), suomalainen järjestöjohtaja
 Ellinor Mend (1896−1952), suomalainen sarjakuvataiteilija
 Ellinor Rafaelsen (s. 1945), norjalainen kirjailija

Lähteet

Aiheesta muualla
 Etunimien taivutus: Ellinor (Kotimaisten kielten keskuksen verkkojulkaisu)

Etunimet
Synsam

Synsam on pohjoismaissa toimiva optikkoliikeketju, joka tarjoaa optikkoalan palveluita.

Lähteet

Aiheesta muualla
Synsam -ketjun kotisivu

Optikkoliikkeet
Vivan

Vivan on naisen etunimi. Se voi pohjautua englantilaiseen nimeen Vivian tai sen ranskalaiseen vastineeseen Vivianne. Lähtömuotona on latinalainen nimi Viviana ja adjektiivi vivus, jonka merkitys on ’eläväinen’. Vivan voi toisaalta olla myös Vivekan kutsumamuoto.

Digi- ja väestötietoviraston mukaan Vivan on vuoteen 2020 mennessä ollut Suomessa virallisena etunimenä noin 310 naisella. Heistä suurin osa on syntynyt 1940- tai 1950-luvulla.

Vivanilla on nimipäivä suomenruotsalaisessa almanakassa 2. toukokuuta.

Tunnettuja Vivaneja
 Vivan Holme, oik. Edith Sohlström (1870–1934), suomalainen kirjailija

Lähteet

Aiheesta muualla
 Etunimien taivutus: Vivan (Kotimaisten kielten keskuksen verkkojulkaisu)

Etunimet
Batšо Kiron luola

Batšо Kiron luola on Drjanovon kaupungin lähellä Bulgariassa sijaitseva luola. Luola tunnetaan paitsi matkailukohteena, mutta myös esihistoriallisiin ihmisiin liitetyistä löydöistään.

Batšо Kiron luola sijaitsee lähellä Drjanovon luostaria Drjanovo- ja Andakajokien kanjonilla. Luolan suu on pystysuoran kalkkikivikallion reunalla noin 335 metrin korkeudella merenpinnasta. Luola etenee kallioon labyrinttimaisesti neljässä tasossa ja luolasto leviää kolmeen suuntaan kohti itää, koillista ja kaakkoa. Pituutta luolalla on noin 3 600 metriä.

Batšо Kiro tunnetaan esihistoriallisten ihmisten jälkeensä jättämistä merkeistä. Noin 50 000 luolassa oli neandertalinihmisiä, jotka jättivät jälkeensä kivityökaluja. Lyhyellä lämpimällä ajanjaksolla noin 46 000 vuotta sitten luolaan saapui uusi joukko ihmisiä. Vuonna 2020 tehtyjen tutkimuksien mukaan kyseessä oli Homo sapiens eli nykyihminen. Löytö oli vanhin tunnettu merkki nykyihmisestä Euroopassa. Ihmislaji varmistui nykyihmiseksi luiden jäännöksistä ja hampaasta tehdyissä DNA-tutkimuksissa.

Batšо Kirosta tehtiin matkailukohde vuonna 1938. Se sai nykyisen nimensä huhtikuun kansannousun sankari Batšо Kiron mukaan vuonna 1940. Matkailukohdetta kehitettäessä noin 700 metrin matka luolaa sähköistettiin. Luola suojeltiin vuonna 1962. Luolalla käy usein Drjanovon luostarilla vierailevia matkailijoita.

Lähteet

Aiheesta muualla 

Bulgarian maantiede
Luolat
Liri Belishova

Liri Belishova (14. lokakuuta 1926 – 23. huhtikuuta 2018) oli albanialainen kommunistiaktivisti ja korkea-arvoinen kommunistisen ja sittemmän työn puolueen jäsen. Belishova erotettiin puolueesta hänen asetuttuaan Neuvostoliiton puolelle Kiinan ja Neuvostoliiton välirikon aikana ja hän oli internoituna vuodesta 1962 aina vuoteen 1991 saakka.

Elämäkerta
Liri Belishova syntyi 14. lokakuuta 1926 Belishovëssa lähelä Ballshin kaupunkia. Hänen vanhempansa olivat muslimeja. Koulua hän kävi ensin Beratissa ja myöhemmin Tiranassa. Liri Gegan innoittamana Belishova liittyi kommunistiseen järjestöön Shkodrassa vuonna 1940 ja kommunistiseen puolueeseen huhtikuussa 1943.

Kommunistipuolueen jäsenenä Belishovasta tuli puolueen Tiranassa toimineen nuorisojärjestön johtajiston jäsen. Heinäkuussa 1943 hän osallistui Albaniaa miehittäneiden italialaisten vastaiseen mielenosoitukseen, jossa syntyneessä yhteenotossa hän menetti toisen silmänsä. Hänet myös erotettiin tuolloisesta koulustaan.

Silmävammansa takia Belishova sai hoitoa brittiläisessä sairaalassa. Hän palasi Albaniaan lokakuussa 1944, jossa hän liittyi antifasistiseen nuorisoliikkeeseen ja kommunistisen puolueen keskuskomiteaan. Vuodesta 1945 hän oli kommunistisen puolueen hallitseman Albanian demokraattisen rintaman jäsen ja samana vuonna hän avioitui kommunistiaktivisti Nako Spirun kanssa. Kommunistinen puolue oli tuolloin jakautunut Albanian puolueen itsenäisyyden ja Jugoslavian kannattajiin. Jälkimmäistä ryhmää johti Koçi Xoxe. Belishova kuului Albanian kommunistipuolueen itsenäisyyttä kannattaneeseen ryhmään.

Belishovan aviomies kuoli vuonna 1947. Syy oli epäselvä, mutta kuolemaa väitettiin itsemurhaksi. Spiru oli joutunut Xoxen tähtäimeen Jugoslavian vastaisten asenteidensa takia. Belishova erotettiin puolueen keskuskomiteasta ja kommunistisesta nuorisojärjestöstä. Xoxe syrjäytettiin kuitenkin puolueen ensimmäisessä kongressissa marraskuussa 1948 samalla, kun puolueen nimi muutettiin Albanian työn puolueeksi. Belishovasta tuli puolueen politbyroon jäsen. Hän toimi myös kansalliskokouksen (Kuvendi Popullor) edustajan vuodesta 1948 ja puhemiehistön sihteerinä vuodesta 1950.

Vuosien 1951 ja 1954 välillä Belishova opiskeli Marx–Engels–Lenin-instituutilla Neuvostoliiton Moskovassa. Marraskuussa 1953 Belishova oli osa albanialaista lähetystöä Josif Stalinin hautajaisissa. Myöhemmin belishova ajautui jälleen vaikeuksiin puolueen kanssa. Stalinin kuolemaa seurasi Kiinan ja Neuvostoliiton välirikko. Belishova tuki osallistuessaan Maailman ammattiyhdistysten liiton kokoukseen Neuvostoliittoa ja varoitti Neuvostoliittoa kiinalaisten aikeista. Hänet erotettiin kiinalaismielisen puolueen johdosta kesäkuussa 1960. Toukokuussa 1961 Belishova internointiin perheineen. Häntä pidettiin ensin Kuçissa ja sittemmin Progonatissa ja Cërrikissä.

Belishova vapautettiin viimein toukokuussa 1991. 12. kesäkuuta samana vuonna hän herätti kohua syyttämällä Enver Hoxhaa miehensä salamurhasta. Belishova kuoli 23. huhtikuuta 2018.

Lähteet

Albanialaiset poliitikot
Albanialaiset kommunistit
Vuonna 1926 syntyneet
Vuonna 2018 kuolleet
Pietu Wikström

Pietu Wikström (s. 7. lokakuuta 1994 Imatra) on suomalainen näyttelijä ja artisti. Wikström on näytellyt muun muassa C Moren Paras vuosi ikinä -komediasarjassa sekä Ylen kauhu-mysteerisarjassa Hiljaisten palvelijat, jossa hänellä oli päärooli. 

Wikström esittää musiikkia Kuopus-nimellä. Musiikin tyylilajeina ovat rap ja spoken word. Kuopuksen esikoisalbumi Luottamus, kuristus + pus julkaistiin elokuussa 2020.

Wikström valmistui Teatterikorkeakoulusta teatteritaiteen maisteriksi keväällä 2019. Ylioppilaaksi hän kirjoitti Kallion lukiosta keväällä 2013.

Wikström on muunsukupuolinen.

Filmografia

Elokuvat

Televisiosarjat

Lähteet

Aiheesta muualla 
 
 
 Pietu Wikström suomalaisen teatterin Ilona-tietopankissa
 Pietu Wikströmin profiili Näyttelijäliiton sivuilla

Elävät henkilöt
Suomalaiset näyttelijät
Vuonna 1994 syntyneet
Amerikanhöyhenheinät

Amerikanhöyhenheinät (Nassella) on heinäkasvien (Poaceae) heimoon kuuluva kasvisuku. Sukuun kuuluu noin 110–120 lajia.

Amerikanhöyhenheiniä ei kasva Suomessa luonnonvaraisina.

Lajeja 
 Nassella burkartii
 Nassella chilensis
 Nassella lachnophylla
 Nassella melanosperma
 Nassella neesiana
 Nassella poeppigiana
 Nassella tenuissima – hentohöyhenheinä
 Nassella viridula

Lähteet

Aiheesta muualla 
 Laji.fi: Amerikanhöyhenheinät (Nassella)

Heinäkasvit
Karkurit (televisiosarja)

Karkurit on suomalainen jännitys-draamasarja, jonka ensimmäinen jakso julkaistiin C More -suoratoistopalvelussa 21. tammikuuta 2021. Sarjan esittäminen alkoi MTV3-kanavalla lokakuussa 2021. Sarjan pääkäsikirjoittajana toimi Tatiana Elf ja sen ovat ohjanneet Saara Cantell, Jalmari Helander sekä Teppo Airaksinen.

Sarja kertoo KRP:n karkuritiimistä, jonka tehtävänä on paikantaa ja kiinniottaa etsintäkuulutettuja tai vankilasta paenneita vaarallisia rikollisia. Yksikkö toimii osana EU:n laajuista FAST-verkostoa (Fugitive Active Search Team) ja se koostuu erityiskoulutuksen saaneista rikostutkijoista. Yksikköä johtaa Pirjo Longan esittämä Karita Tulikorpi. Tiimiin kuuluvat myös muun muassa Kristo Salmisen esittämä Karitan paras ystävä Niklas Dahlman, Matti Onnismaan esittämä vinkkimiesten tuntija Pertti Salonen, Anna Böhmin data-analyytikko ja lapsinero Lori Mustonen ja Pyry Kähkösen esittämä salainen hakkeri Eeli Aromaa. Tiimiin kuuluu myös Deogracias Masomin esittämä entinen peitepoliisi Santiago Mebele, joka on aiemmin ollut mukana Roba-sarjassa. Karkureissa esiintyy myös muita Roban hahmoja. Tiimiin liittyy sarjan toisessa jaksossa myös Pelle Heikkilän esittämä Tommi Pohjola.

Karkureiden kuvaukset keskeytyivät maaliskuussa 2020 koronaviruspandemian vuoksi. Kuvaukset käynnistyivät uudelleen tauon jälkeen elokuussa 2020 ja niitä jatkettiin syksyn ajan.

Rooleissa

Keskeisissä rooleissa

Sivurooleissa

Jaksot

Lähteet 

2020-luvun televisiosarjat
C More -alkuperäissarjat
Suomalaiset rikossarjat
Vain elämää, kausi 11 – Toinen kattaus

on Vain elämää -televisiosarjan 11. tuotantokauden toinen kokoelma-albumi, joka ilmestyi 27. marraskuuta 2020. Kaikki kappaleet julkaistiin singleinä kunkin jakson ensiesityspäivinä. Albumi nousi Suomen virallisen listan ensimmäiseksi.

Kappaleet

Lähteet 

Vuoden 2020 kokoelma-albumit
Suomalaiset popalbumit
Suomalaiset rockalbumit
Suomalaiset hip hop -albumit
Vain elämää, kausi 11 – Joulukattaus

on Vain elämää -televisiosarjan 11. tuotantokauden kolmas kokoelma-albumi, joka ilmestyi 18. joulukuuta 2020. Kaikki kappaleet julkaistiin singleinä kunkin jakson ensiesityspäivinä. Albumi nousi Suomen virallisen listan seitsemänneksi.

Kappaleet

Lähteet 

Vuoden 2020 kokoelma-albumit
Suomalaiset popalbumit
Suomalaiset rockalbumit
Suomalaiset_joulualbumit
Luettelo vuonna 1939 kuolleista henkilöistä

* Kaatui toisessa maailmansodassa. ** Toisen maailmansodan siviiliuhri.

Tammikuu 
 9. tammikuuta – Urbanus Koistinen, suomalainen tehtailija, käsityöläinen ja valtiopäivämies (s. 1854)
 26. tammikuuta – Valfrid Ahonen, suomalainen näytelmäkirjailija (s. 1893)

Maaliskuu 
 21. maaliskuuta – Evald Aav, virolainen säveltäjä (s. 1900)
 22. maaliskuuta – Otto Dahlqvist, suomalainen näyttelijä, teatterinjohtaja ja lavastaja (s. 1884)
 maaliskuussa – Fernand Vandérem (oik. Fernand-Henri Vanderheym), ranskalainen kirjailija ja toimittaja (s. 1864)

Huhtikuu 
 8. huhtikuuta – Juho Hirvelä, suomalainen urkuharmonitaiteilija (s. 1861)
 16. huhtikuuta – Axel Rosendahl, suomalainen filosofian tohtori, lyseon lehtori ja oppi- ja sanakirjojen tekijä (s. 1868)
 24. huhtikuuta – Jakov Grigošin, ersämordvalainen kirjailija (s. 1888)

Toukokuu 
 14. toukokuuta – Alfred Webster Anthony, yhdysvaltalainen ornitologi (s. 1865)

Heinäkuu 
 17. heinäkuuta – Oskar Braaten, norjalainen kirjailija (s. 1881)

Elokuu 
 3. elokuuta – August Enna, tanskalainen säveltäjä (s. 1859)
 9. elokuuta – Einar Ossian Schauman, suomalainen varatuomari ja valtiopäivämies (s. 1874)

Lokakuu 
 1. lokakuuta – Kaarlo Angerkoski, suomalainen näyttelijä (s. 1906)
 12. lokakuuta – Matti Airola, suomalainen poliitikko, kansanedustaja (SDP), toimittaja ja asianajaja (s. 1882)
 17. lokakuuta – Arvo Ahti, suomalainen näyttelijä (s. 1891)
 29. tai 31. lokakuuta – Albrecht, Württembergin herttua ja Saksan armeijan sotamarsalkka ja komentaja ensimmäisessä maailmansodassa (s. 1865)

Marraskuu 
 3. tai 4. marraskuuta – Charles Tournemire, ranskalainen säveltäjä ja urkuri (s. 1870)
 10. marraskuuta – Einar von Bonsdorff, suomalainen juristi, hallitussihteeri, Postisäästöpankin toimitusjohtaja ja varatuomari (s. 1882)
 12. marraskuuta – Holger Nohrström, suomalainen kirjastonhoitaja ja kirjallisuuden ruotsintaja (s. 1885)
 30. marraskuuta tai 1. joulukuuta – Jalo Ant-Wuorinen, suomalainen kemisti, diplomi-insinööri, lehtori ja patenttiasiamies (s. 1888)

Joulukuu 
 1. joulukuuta – Nataly von Eschstruth (oik. Natalie (Nataly) Auguste Karoline Amalie Hermine von Knobelsdorff-Brenkenhoff), saksalainen romaanikirjailija (s. 1860)
 12. joulukuuta – Juho Aitamurto, suomalainen maastohiihtäjä (s. 1864)
 17. joulukuuta – Einar Billing, ruotsalainen teologi, virsirunoilija, professori ja Västeråsin piispa 1920–1939 (s. 1871)
 19. joulukuuta – Alvah Meyer, yhdysvaltalainen yleisurheilija ja olympiamitalisti (s. 1888)
 31. joulukuuta – Uno Albrecht, suomalainen insinööri ja mekaanisen teknologian professori (s. 1866)

Tuntematon päivämäärä 
 Einar H. Kvaran, islantilainen kirjailija (s. 1859)
 Vladimir Lebedev, venäläinen kirjailija ja toimittaja (s. 1869)

Katso myös 

 Wikipedia:Henkilön kuolintiedon lisääminen
 Wikiprojekti:Henkilöartikkeleiden syntymä- ja kuolinvuosiluokat
 Wikipedia:Wikidata/Äskettäin kuolleita

1939
Jukolan monitoimitalo

Jukolan monitoimitalo eli Jukolan koulu on Riihimäen Uhkolassa sijaitseva Patastenmäen koulun alainen monitoimitalo. Monitoimitalossa toimivat peruskoululuokat 1-2 sekä esikoulu. Peruskoululuokkien 3-5 opetus tapahtuu Patastenmäen tiilikoululla. Monitoimitalossa on myös päiväkoti, nuorisotoimi sekä seurakuntakerho.

Jukolan monitoimitalon koulu- ja päiväkotirakennukset rakensivat Asikainen, Koskenkorva, Kotakorpi Oy vuonna 1989. Rakennukset peruskorjattiin vuonna 2005. Perusparannuksen teki arkkitehtitoimisto Raila ja Tapani Rötkönharju. Samalla valmistui monitoimitalon kerhotila seurakunnalle. Riihimäen kaupunki on aikeissa lakkauttaa Jukolan monitoimitalon peruskouluopetuksen osalta vuonna 2025. Peruskouluoppilaat siirrettäisiin Peltosaaren valmistuvaan uuteen monitoimitaloon. Päiväkotitoiminta kuitenkin jäisi Jukolan monitoimitalolle.

Lähteet 

Riihimäen oppilaitokset
Suomen peruskoulut
Maren Jensen

Maren Kawehilani Jensen (s. 23. syyskuuta 1956 Arcadia, Kalifornia) on yhdysvaltalainen malli ja näyttelijä. Hänen tunnetuin roolinsa on Athena televisiosarjassa Taisteluplaneetta Galactica.

Ura 
Jensen opiskeli teatteritaiteita Kalifornian yliopistossa 1970-luvulla ja teki samalla mallintöitä. Toukokuussa 1978 hän esiintyi Cosmopolitanin kannessa ja niin ikään 1978 hänellä oli Athenan rooli television tieteissarjassa Taisteluplaneetta Galactica. Sarja päättyi jo 1979. Athena oli alkuaan yksi sarjan päärooleista, mutta sen merkitys väheni sarjan edetessä. Athena poistuu sarjasta jaksossa Greetings from Earth.

Jensen näytteli myös draamakomediasarjassa Lemmenlaiva (1979, 1980) ja fantasiasarjassa Fantasy Island (1980). Vuonna 1980 Jensenillä oli merkittävä rooli seikkailuelokuvassa Beyond the Reef ja vuonna 1981 hän teki pääroolin slasher-elokuvassa Deadly Blessing.

Jensen seurusteli muusikko Don Henleyn kanssa 1980-luvulla. Henley omisti albuminsa I Can’t Stand Still Jensenille. Tuonnempana Jensen avioitui Johan Kugelbergin kanssa.

Lähteet

Aiheesta muualla
Battlestarwiki: Maren Jensen
Metacritic: Maren Jensen

Yhdysvaltalaiset mallit
Yhdysvaltalaiset näyttelijät
Vuonna 1956 syntyneet
Elävät henkilöt
Pyry Kähkönen

Pyry Kähkönen (s. 1995) on suomalainen näyttelijä. Hänellä on ollut roolitehtäviä puheteatterissa ja television draamasarjoissa. Koulutukseltaan hän on teatteritaiteen maisteri.

Ura 
Kähkönen valmistui teatteritaiteen maisteriksi keväällä 2020.
Hän näytteli syyskaudella 2018 Koko-teatterin näytelmässä Valmiina muistamaan ohjaajanaan Tiina Pirhonen. Hän on näytellyt myös Q-teatterissa.

Televisiosarjoissa Kähkönen on näytellyt 2010-luvun lopulta alkaen. Vuonna 2020 hän teki fysioterapeutti Konstan roolin sairaalaan sijoittuvassa saippuadraamassa Syke. Vuonna 2021 Kähkönen näytteli hakkeri Eeli Aromaan roolin draamasarjassa Karkurit.

Kähkönen soittaa muun muassa pianoa ja kitaraa; hänen äänialansa on baritoni.

Kähkönen on työskennellyt myös mainosäänenä.

Lähteet

Aiheesta muualla 
Tampereen Työväen Teatteri: Pyry Kähkönen

Suomalaiset näyttelijät
Vuonna 1995 syntyneet
Elävät henkilöt
Terry Carter

Terry Carter (s. 16. joulukuuta 1928 Brooklyn, New York) on yhdysvaltalainen näyttelijä. Hän on näytellyt muun muassa televisiosarjoissa Sheriffi McCloud ja Taisteluplaneetta Galactica.

Ura 
Ennen näyttelijänuraansa Carter opiskeli St. John's University School of Law -oppilaitoksessa. Hän kartutti teatterinäyttelijän taitojaan muutamissa Broadway-tuotannoissa ja työskenteli uutistoimittajana 1965–1968.

Televisiosarjoissa Carter on näytellyt 1950-luvun puolivälistä alkaen. Hän oli mukana komediasarjassa The Phil Silvers Show (1955–1959) ja vierailijana sarjassa Combat! (1965). Carterin merkittäviin rooleihin kuuluu Joe Broadhurst poliisisarjassa Sheriffi McCloud (1970–1977) ja kenraali Tigh tieteissarjassa Taisteluplaneetta Galactica (1978–1979).

Carter tuotti ja ohjasi palkitun dokumentin A Duke Named Ellington (1988).

Lähteet

Aiheesta muualla
Battlestarwiki: Terry Carter

Yhdysvaltalaiset näyttelijät
Vuonna 1928 syntyneet
Elävät henkilöt
Suomen Liikemiesten Lähetysliitto

Suomen Liikemiesten Lähetysliitto on vuonna 1920 perustettu valtakunnallisesti toimiva kristillinen järjestö. Se järjestää erilaisia tapahtumia yrittäjille ja elinkeinoelämän palveluksessa toimiville, sekä tukee kansainvälistä lähetys-, diakonia- ja kehitysaputyötä. Liikemiesten Lähetysliiton toiminta nousee kristillisestä arvopohjasta.

Vuoden 2020 lopussa Liikemiesten Lähetysliittoon kuului 142 henkilöjäsentä ja 81 yhteisöjäsentä. Nykyisenä toiminnajohtajana toimii Erkki Haarala (vuodesta 2012) ja hallituksen puheenjohtajana Harri Seikola (vuodesta 2016). Liikemiesten Lähetysliiton toimitilat ja Sinitaivassali sijaitsevat Turussa osoitteessa Rauhankatu 15 D.

Järjestön historiaa 
Suomen Liikemiesten Lähestysliitto syntyi 1900-luvun alkupuolella Varsinais-Suomen alueella voimakkaana vaikuttaneen niin sanotun hannulalaisen herätyksen ansiosta. Lähetyssaarnaaja Frans Hannulan asettuminen Turkuun vuonna 1901 johti kiinnostuksen lisääntymiseen lähetysharrastusta kohtaan ja johti laajamittaiseen hengelliseen herätykseen. Itse liitto (aluksi Lounais-Suomen Liikemiesten Lähetysliitto) syntyi turkulaisen kauppiaan Kustaa Aleksander Sikilän aloitteesta ja hänen saamansa näyn seurauksena. Perustava kokous pidettiin 6.5.1920 ja yhdistysrekisteriin Suomen Liikemiesten Lähetysliitto merkittiin 13.11.1922. Ulkolähetyksessään Liikemiesten Lähetysliitto on toiminut alusta alkaen läheisessä yhteistyössä Suomen Lähetysseuran kanssa.

Toiminta 
Liitto julkaisee Missionmen-lehteä ja järjestää yrittäjille suunnattuja tilaisuuksia, kuten Hyvän mielen aamiaisia ympäri Suomea. Lisäksi se pitää yllä liike-elämän etiikkaa ja globaalia vastuuta koskevaa keskustelua sekä huolehtii jäsentensä hengellisestä hyvinvoinnista. Se tarjoaa yrittäjille mahdollisuuden tutustua muihin yrittäjiin ja ohjaa heitä vertaistuen piiriin.

Lähetys- ja kehitysaputyön lisäksi Liikemiesten Lähetysliitto on tukenut myös kohdemaistaan tulevia opiskelijoita ja mahdollistanut monien stipendiaattien korkeakouluopinnot Suomessa.

Turussa järjestettävät Tuomasmessut ovat myös Liikemiesten Lähetysliiton toimintaa. Vuonna 2020 Turun Tuomasmessu täytti 30 vuotta ja juhlamessu pidettiin Varissuon kirkossa, missä vietettiin myös ensimmäisiä Tuomasmessuja. Uutena toimintamuotona keväällä 2020 aloitettiin erityiset Tuomasillat.

Tänä päivänä Liikemiesten Lähetysliitto toimii läheisessä yhteistyössä monien eri ryhmien, järjestöjen ja yhdistysten, kuten Opiskelijoiden Lähetysliiton, Naisten Pankin ja Operaatio Ruokakassin kanssa. Ulkomaisia yhteistyökumppaneita ovat muun muassa Viron kirkon lähetyskeskus ja Sakun seurakunta, Inkerin kirkko Venäjällä ja Kibahan orpolasten koti Tansaniassa.

Suomalaiset lähetystyöjärjestöt
Viktor Astafjev

Viktor Astafjev (1924 Ovsjanka, Krasnojarskin aluepiiri, Neuvostoliitto – 2001) oli neuvostoliittolainen kirjailija ja toimittaja. Hänellä oli talonpoikainen tausta. Hän haavoittui vaikeasti toisessa maailmansodassa. Hän kirjoitti muun ohella useita sotaromaaneja. Muissa hän kuvaa maaseudun ihmisiä, jota edustavat moraalisesti puhdasta perivenäläisyyttä.

Astafjev käsittelee Kuningaskalassa luonnonsuojelua. Petšalnyi detektiv (1984, 'Murheellinen dekkari') enteilee glasnostia Neuvostoliiton kirjallisuudessa ja synnytti keskustelua.

Suomennetut teokset
 Paimenlaulu (Pastuh i pastuška – sovremennaja pastoral), suom. Ulla-Liisa Heino, Espoo: Weilin + Göös 1979 Sarja: Neuvostokirjallisuutta ISBN 951-35-1847-7
 Kuningaskala: romaani (Tsar-ryba), suom. Ulla-Liisa Heino, Espoo: Weilin + Göös 1980 Sarja: Neuvostokirjallisuutta ISBN 951-35-1952-X
 Selville vesille (Pereval), suom. Ulla-Liisa Heino, WSOY 1982 ISBN 951-0-10927-4

Lähteet

Aiheesta muualla

Venäläiset kirjailijat
Vuonna 1924 syntyneet
Vuonna 2001 kuolleet
Morgan (etunimi)

Morgan on englanninkielisissä maissa yleinen etunimi, joka voi olla miehen tai naisen nimi. Suomessa ja Skandinaviassa sitä käytetään tyypillisesti miehennimenä. Digi- ja väestötietoviraston mukaan Morgan on vuoteen 2020 mennessä ollut Suomessa virallisena etunimenä noin 280–290 miehellä ja noin 50–70 naisella.

Vuodesta 2020 alkaen Morganilla on ollut nimipäivä suomenruotsalaisessa kalenterissa 14. kesäkuuta. Ruotsissa Morganin nimipäivä on 28. maaliskuuta ja Norjassa 8. joulukuuta.

Tunnettuja Morganeita
 Morgan Arritola (s. 1986), yhdysvaltalainen maastohiihtäjä
 Morgan Barron (s. 1998), kanadalainen jääkiekkoilija
 Morgan Brian (s. 1983), yhdysvaltalainen jalkapalloilija
 Morgan Brittany (s. 1951), yhdysvaltalainen näyttelijä
 Morgan De Sanctis (s. 1977), italialainen jalkapallomaalivahti
 Morgan Ellis (s. 1992), kanadalainen jääkiekkoilija 
 Morgan Fairchild (s. 1950), yhdysvaltalainen näyttelijä
 Morgan Freeman (s. 1937), yhdysvaltalainen näyttelijä
 Morgan Frost (s. 1999), kanadalainen jääkiekkoilija
 Morgan Geekie (s. 1998), kanadalainen jääkiekkoilija
 Morgan Gibbs-White (s. 2000), englantilainen jalkapalloilija
 Morgan Johansson (s. 1970), ruotsalainen sosiaalidemokraattisen puolueen poliitikko
 Morgan Lake (s. 1997), brittiläinen seitsenottelija ja korkeushyppääjä
 Morgan Lily (s. 2000), yhdysvaltalainen näyttelijä
 Morgan Nicholls, englantilainen basisti ja kosketinsoittaja
 Morgan Parra (s. 1988), ranskalainen rugbypelaaja
 Morgan Scott Peck (1936–2005), yhdysvaltalainen psykiatri
 Morgan Walter Philips (1902–1963), brittiläinen työväenpuolueen poliitikko
 Morgan Rielly (s. 1994), kanadalainen jääkiekkoilija
 Morgan Robertson (1861–1915), yhdysvaltalainen kirjailija
 Morgan Rose (s. 1968), yhdysvaltalainen heavy-muusikko
 Morgan Schneiderlin (s. 1989), ranskalainen jalkapalloilija
 William Morgan Sheppard (1932–2019), brittiläinen näyttelijä
 Morgan Spurlock (s. 1970), yhdysvaltalainen dokumenttielokuvaohjaaja, televisiotuottaja ja käsikirjoittaja
 Morgan Taylor (1903–1975), yhdysvaltalainen aitajuoksija 
 Morgan Tsvangirai (1952–2018), Zimbabwen pääministeri 2008–2013
 Morgan Tuck (s. 1994), yhdysvaltalainen koripalloilija
 Morgan Uceny (s. 1985), yhdysvaltalainen keskimatkojen juoksija
 Morgan Wallen (s. 1993), yhdysvaltalainen laulaja-lauluntekijä
 Morgan Woolard (s. 1989), yhdysvaltalainen malli
 Morgan York (s. 1993), yhdysvaltalainen näyttelijä

Kuvitteellisia Morganeita
 Morgan Delt, päähenkilö elokuvassa Morgan – toivoton tapaus
 Morgan DeWitt, hahmo televisiosarjassa Kauniit ja rohkeat
 Morgan le Fay, kuningas Arthurin sisarpuoli, mahtava noita, Avalonin valtiatar
 Morgan Kane, henkilöhahmo Louis Mastersonin kirjoissa 
 Morgan Stewart, päähenkilö elokuvassa Älä mokaa Morgan

Lähteet

Etunimet
Fanny Waterman

Dame Fanny Waterman DBE (22. maaliskuuta 1920 Leeds – 20. joulukuuta 2020 Ilkley, Yorkshire) oli brittiläinen pianisti ja pianopedagogi.

Waterman pääsi vuonna 1941 stipendillä opiskelemaan Lontoon Royal College of Musiciin. Hänen opettajiaan olivat Tobias Matthay ja Cyril Smith. Waterman loi aluksi uran konserttipianistina ja esiintyi esimerkiksi Promsissa Henry Woodin kanssa vuonna 1942. Sittemmin hän päätti keskittyä opetustyöhön ja piti mestarikursseja eri maanosissa. Hän oli mukana tekemässä nuottivihkosarjoja, joiden osia on myyty miljoonittain. Watermanin oppilaisiin kuuluivat Allan Schiller, Wendy Waterman (Fannyn sisaruksen tytär), Kathleen Jones ja Michael Roll.

Waterman perusti vuonna 1961 Leedsin kansainvälisen pianokilpailun miehensä Geoffrey de Keyserin ja Marion Thorpen kanssa. Hän toimi sen taiteellisena johtajana, kunnes jäi eläkkeelle vuonna 2015. Waterman oli Brittiläisen imperiumin ritarikunnan upseeri vuodesta 1971, komentaja vuodesta 1999 ja ritarikomentaja vuodesta 2005. Hänestä tuli vuonna 2010 Royal Philharmonic Societyn kunniajäsen. Watermanin maaliskuussa 2020 viettämän satavuotispäivän kunniaksi suunniteltiin erikoistapahtumien päivää, mutta juhlallisuudet pidettiin koronaviruspandemian johdosta yksityisinä. Waterman kuoli hoivakodissa saman vuoden joulukuussa. Hänellä oli kaksi poikaa.

Lähteet 

Brittiläiset pianistit
Musiikkipedagogit
Vuonna 1920 syntyneet
Vuonna 2020 kuolleet
Yli satavuotiaiksi eläneet brittiläiset
Lisen

Lisen on naisen etunimi, joka on syntynyt lyhentymällä Elisabetista. Ruotsissa Lisen on ollut käytössä etunimenä jo vuonna 1847. Suomessa on Digi- ja väestötietoviraston mukaan tilastoitu vuoteen 2020 mennessä noin 250–260 Lisen-nimistä naista.  

Vuodesta 2000 alkaen Lisenillä on ollut nimipäivä suomenruotsalaisessa almanakassa 19. marraskuuta.

Lähteet

Aiheesta muualla
 Etunimien taivutus: Lisen (Kotimaisten kielten keskuksen verkkojulkaisu)

Etunimet
Matvei Komarov

Matvei Komarov (, 1730-luvun alku – 1812 (?) Moskova) oli yksi Venäjän ensimmäisistä romaanikirjailijoista.

Komarov oli Moskovassa taloudenhoitajana toiminut maaorja, joka vapautettiin hänen emäntänsä kuoltua vuonna 1785. Itseoppineen kirjailijan elämästä tiedetään hyvin vähän. Tarinan mukaan hän kuoli iäkkäänä Napoleonin joukkojen valloittaessa Moskovaa.

Komarovin teoksissa yhdistyvät venäläisten kansantarinoiden ja eurooppalaisen kaunokirjallisuuden ainekset. Niistä tunnetuimmat ovat kuuluisasta ryöväristä kertova Vanka Kain (1779) ja anonyymiin käsikirjoitukseen perustuva Milord Georg (1782). Laajalle yleisölle suunnattuja, tyyliltään kansanomaisia romaaneja julkaistiin uusintapainoksina aina 1900-luvun alkuun saakka. Niiden akateeminen laitos ilmestyi vuonna 2019.

Komarovin tuotanto kiinnosti muun muassa Vissarion Belinskiä ja Leo Tolstoita. Venäläisen kirjallisuuden historiassa hänen rinnalleen on asetettu Fjodor Emin ja Mihail Tšulkov.

Lähteet

Aiheesta muualla
 Matvei Komarovin teoksia Lib.ru -sivustolla 

Venäläiset kirjailijat
1730-luvulla syntyneet
1800-luvulla kuolleet
Mihail Tšulkov

Mihail Dmitrijevitš Tšulkov (, 1743 tai 1744 – 4. marraskuuta 1792 Moskova) oli venäläinen kirjailija. Hänet tunnetaan Venäjän ensimmäisten historiallisten kertomusten ja tapainkuvausten laatijana.

Tšulkov syntyi sotilaan perheeseen. Hän opiskeli Moskovan yliopiston kymnaasissa ja näytteli yliopiston teatterissa. Vuodesta 1761 lähtien Tšulkov työskenteli Pietarissa hoviteatterin näyttelijänä. Vuodesta 1765 hän palveli keisarillisessa hovissa ja vuodesta 1770 virkamiehenä senaatissa. Tšulkov sai perinnöllisen aatelisarvon vuonna 1779. Vuodesta 1783 hän työskenteli Moskovassa ja vähän ennen kuolemaansa hänet nimitettiin virkamieheksi Katariina II:n kabinettiin.

Tšulkovin kirjailijanura alkoi hänen työskennellessään hoviteatterissa. Vuosina 1766–1768 (viides osa 1789) hän julkaisi romaani-, kertomus- ja satukokoelman Peresmešnik, ili Slavenskije skazki (”Pilkantekijä eli Slaavilaisia satuja”, ei suomennettu). Tuhannen ja yhden yön ja sen jäljitelmien malliin rakennettu teos sisältää venäläiseen ympäristöön sovitettuja koomisia ja veijaritarinoita. Keskeneräiseksi jäänyt kertomus Prigožaja povariha, ili Pohoždenije razvratnoi ženštšiny (”Kaunis keittäjätär eli Haureellisen naisen seikkailut”, ei suomennettu, ensimmäinen osa 1770) oli varhainen venäläinen tapainkuvaus. Sen ansiona on päähenkilönä toimivan kansannaisen arkikielinen kerrontatapa. Tšulkovin teoksissa käytetään laajasti sananlaskuja ja sanontoja sekä parodioidaan ylätyylistä kielenkäyttöä.

Tšulkov oli kiinnostunut suullisesta kansanperinteestä ja tapakulttuurista. Hän julkaisi laajan laulukokoelman Sobranije raznyh pesen (1770–1774), joka sisältää kansanlaulujen lisäksi myös kaupunkien uutta perinnettä ja anonyymeja teoksia. Se toimi esikuvana ja lähteenä myöhemmille laulukirjoille. Kirjailija laati myös mytologisen sanakirjan Slovar russkih sujeveri (1782, toinen painos Abevega russkih sujeveri 1786). Tšulkov julkaisi aikakauslehtiä I to i sjo (1769) ja Parnasski štšepetilnik (1770), kirjoitti näytelmiä ja runoelmia sekä toimitti virkatyönä Venäjän kaupankäynnin historian Istoritšeskoje opisanije rossijskoi kommertsii (1781–1788).

Lähteet

Aiheesta muualla
 Mihail Tšulkovin teoksia Lib.ru -sivustolla 

Venäläiset kirjailijat
1740-luvulla syntyneet
Vuonna 1792 kuolleet
Degerselet

Degerselet on Ruotsissa Norrbottenissa Bodenin ja Luulajan kunnissa sijaitseva järvi, joka kuuluu Rånejoen vesistöön. Se sijaitsee Rånejoen pääuomassa ja muodostaa siinä tavanomaista suuremman suvantomaisen järven.

Maantietoa 
Degerselet on 8,6 kilometriä pitkä, 3,3 kilometriä leveä ja sen pinta-ala on 1 076 hehtaaria eli 10,76 neliökilometriä. Sen länsipuoli haarautuu kahdeksi lahdeksi, joista eteläisin kapenee salmeksi ja jonka salmen takana on toinen järvi Avan. Pohjoisempi lahti on kolme kilometriä pitkä ja noin puoli kilometriä leveä. Muu osa järvestä muodostaa suuren järvenselän, jossa on kuitenkin myös saaria. Suurimpia saaria on 35, joista keskellä järveä sijaitsevat Grannäsholmen, Entalleholmen, Fårholmskäret, Fårholmarna, Börstholmen, Lillavaskäret, Lomskäret, Björkvikholmen, Snöskäret, Storvikholmen ja Ljusterholmen. Järven rantaviivan muoto on levoton johtuen järven ympäristön moreenikumujen suuresta määrästä. Moreenikumpu aiheitta rannassa sekä niemen että lahtia ja niitä on järvellä monta. Järven itäpäässä jää kahden niemen väliin kapea salmi (Rensundstryken), jonka takana on pieni järvimäinen järvenosa (Rensundet ). Täältä jatkaa Rånejoki matkaansa kohti Niemiselet. 

Järven moreenimuodostumien lisäksi järven pohjoisrannasta kohoaa moreenimäki Lassbyberget, jonka korkeus on 155 metriä mpy. ja joka kohoaa 130 metriä järven yläpuolelle. Järven seutu on muuten alavaa metsämaata, jonka rannolla on jonkin verran haja-asutusta. Asutuksessa on tihentymiä Lassbyssä, joka sijaitsee pohjoisen lahden pohjukassa, Sörbyssä, joka jää Avanin rannalle, ja Degerseletin kulmakunnalla, jonka kautta Haaparannan rautatie kulkee. Rata kiertää järven sen itäpuolelta ja jatkaa Tornionjoelle. Radan vartta seuraa tie Bodenista ja se kohtaa Råneåsta tulevat toisen tien Niemisuvannossa (Niemisel). Tämä vuorostaan seuraa Rånejokea ja ohittaa järven pohjoispuolelta. Tiestä lähtee tienhaara, joka ohittaa järven sen länsipuolelta ja menee Sörbyniin. Järvi kuuluu Bodenin kunnalle paitsi sen itäpää, joka jää Luulajalle.

Luontoarvoja 
Valuma-alueen maaperän yleisimmät maalajit ovat moreeni (61,3 %), turve (9,0 %), hiekka tai sora (0,7 %), siltti (1,7 %) ja kallioalue (7,3 %). Muut alueet ovat erilaisia vesistöjä.

Vesistösuhteet 
Degerselet kuuluu Rånejoen vesistössä (päävesistötunnus 7) Rånejoki pääuoman lähialueeseen sijaiten Rånejoen pääuomassa . Sen tärkein tulouoma on Rånejoki ja koska laskujoki on samanniminen, on se joen läpivirtausjärvi. Järven valuma-alueen pinta-ala on 3 776 km² ja sen keskivirtaama on 41,9 m³/s . Degerseletin länsipäässä sijaitsee salmi, joka purkaa Avanjärvestä tulevat Abramsånin virtaukset. Sen valuma-alueen pinta-ala on 242 km² ja keskivirtaama 2,5 m³/s. Muita suuria sivujokia ei järveen laske. Järven omaa lähialuetta on vain 57,8 km², josta laskee siihen noin 12 ojaa tai puroa. Niihin kuuluvat suurimman lähijärven Vitträsketin laskuoja, etelärantaan laskevat Brännäsbäcken ja Storbäcken, sekä koillisrantaan tuleva monen lammen metsäpuro, jonka viimeinen järvi on Fagernästjärnen. Rånejoki laskee Perämereen Råneåssa Luulajassa.

Lähteitä

Huomautuksia

Viitteet 

Rånejoen vesistön järvet
Bodenin järvet
Luulajan järvet
Jelena Hahn

Jelena Andrejevna Hahn (myös Gan, , os. Fadejeva; 23. tammikuuta 1814 Ržištšev, Kiovan kuvernementti – 6. heinäkuuta 1842 Odessa) oli venäläinen kirjailija.

Jelena Fadejeva syntyi aatelisperheeseen. Hän sai äitinsä johdolla erinomaisen kotikoulutuksen ja harrasti jo lapsena runoutta. Vuonna 1830 hän meni naimisiin tykistönkapteeni Peter Hahn von Rottensternin kanssa. Keväällä 1836 perhe muutti Pietariin, jossa Hahn tutustui pääkaupungin kirjallisuuspiireihin. Uusista tuttavista tärkein oli Osip Senkovski, joka julkaisi Hahnin ensimmäisen kertomuksen Elämän ihanne (Ideal) Biblioteka dlja tštenija -lehdessä vuonna 1837. Vuonna 1842 hän siirtyi Andrei Krajevskin Otetšestvennyje zapiski -lehteen.

Hahn yritti hankkia kirjoittamalla rahaa lastensa elättämiseen. Jatkuvat muutot, miehen uskottomuus, lasten sairaudet ja ainainen rahanpuute mursivat hänen terveytensä. Keväällä 1842 Hahn matkusti Odessaan saamaan hoitoa, mutta virheellinen lääkitys vain nopeutti hänen kuolemaansa.

Hahnin tyyliltään romanttinen tuotanto on selvästi omaelämäkerrallista. Hänen sankarittariaan ovat yksinäiset haaveilijat, jotka rakastavat uhrautuvasti, mutta joutuvat petetyiksi ja arkielämän musertamiksi. Vissarion Belinski arvosti Hahnin yhteiskunnallisia teemoja, mutta toisaalta häntä syytettiin romantiikan kaavojen ja muottien orjallisesta noudattamisesta.

Historioitsija Rostislav Fadejev oli Jelena Hahnin veli. Hänen lapsiaan olivat kirjailijat Vera Želihovskaja ja Helena Blavatsky.

Suomennettu teos
 Elämän ihanne. Suom. Leena-Maija Thuring. Teoksessa Mimotska ottaa myrkkyä: naisten kertomuksia 1800-luvun Venäjältä. Helsinki: SN-kirjat, 1990.

Lähteet

Aiheesta muualla
 Jelena Hahnin teoksia Lib.ru -sivustolla 

Venäläiset kirjailijat
Vuonna 1814 syntyneet
Vuonna 1842 kuolleet
Patrick Williams (koripalloilija)

Patrick Lee Williams (s. 26. elokuuta 2001 Charlotte, Pohjois-Carolina) on yhdysvaltalainen koripalloilija, pelipaikaltaan pieni laitahyökkääjä.

Williams pelasi yliopistokoripalloa Floridan osavaltionyliopiston joukkueessa kauden 2019–2020. Hänet valittiin kauden päätteeksi konferenssinsa parhaaksi kuudenneksi mieheksi ja tulokkaiden tähdistöviisikkoon. Chicago Bulls varasi Williamsin NBA:han neljännellä vuorolla vuoden 2020 varaustilaisuudessa.

Lähteet 
 Patrick Williams Stats Basketball-Reference.com 
 Patrick Williams College Stats College Basketball at Sports-Reference.com 
 Profiili Florida State Seminoles

Viitteet 

Yhdysvaltalaiset koripalloilijat
Vuonna 2001 syntyneet
Elävät henkilöt
Biontech

Biontech (virallisesti BioNTech SE, ), on keskikokoinen saksalainen lääkkeitä ja bioteknologisia tuotteita valmistava eurooppayhtiö. Vuonna 2008 perustetun yrityksen palveluksessa on noin 1 300 työntekijää. Yhtiön päätoimipiste sijaitsee Mainzissa Saksassa.

Yritys nousi vuonna 2020 laajempaan julkisuuteen yhdessä Pfizer-lääkeyhtiön kanssa kehittämänsä tehokkaaksi testatun, lähetti-RNA-han pohjautuvan SARS-CoV-2-rokotteen (BNT162b2) johdosta. Tälle rokotteelle myönnettiin rajoitettu myyntilupa Britanniassa, Yhdysvalloissa ja Euroopan unionin alueella ensimmäisten koronarokotteiden joukossa.

Lähteet

Aiheesta muualla
BioNTech SE:n kotisivut  (biontech.de)

Lääkevalmistajat
Saksalaiset pörssiyhtiöt